wickkiey/tamil-wikipedia-markdown huggingface dataset:
# கவுஞ்சி



**கவுஞ்சி** (*Kavunji*) என்பது இந்தியாவின் தமிழ்நாடு மாநிலத்திலுள்ள திண்டுக்கல் மாவட்டத்தில் இருக்கும் ஒரு கிராமமாகும். கொடைக்கானல் வட்டத்திலுள்ள மேற்கு தொடர்ச்சி மலையின் மேற்கு முனையில் உள்ள மன்னவனூர் பஞ்சாயத்தில் இக்கிராமம் அமைந்துள்ளது. கொடைக்கானலில் இருந்து 35 கிலோமீட்டர் (22 மைல்) தொலைவில் கவுஞ்சி கிராமம் உள்ளது. கடல் மட்டத்திலிருந்து 1,920 மீட்டர் (6,300 அடி) உயரத்தில், 10°12′26″வடக்கு 77°20′25″கிழக்கு என்ற புவியியல் ஆள்கூறுகளில் இக்கிராம அடையாளப்படுத்தப்படுகிறது. கவுஞ்சி கிராமத்தின் அஞ்சல் குறியீட்டு எண் 624103 என்பதாகும். கவுஞ்சி கிராமத்தில் காய்கறி விவசாயம் முழுமையான வீச்சில் நடைபெறுகிறது என்பது குறிப்பிடத்தக்கது.  

## வரலாறு
கவுஞ்சி கிராமத்தில் தமிழ் மொழி கல்வெட்டு ஒன்று உள்ளது. இக்கல்வெட்டு கி.பி. 1091 தேதியிட்டதாக நம்பப்படுகிறது. கவுஞ்சி மக்கள் இந்தக் கல்வெட்டு ஒரு சர்ச்சையின் விவரங்களையும் முடிவுகளையும் தொடர்புபடுத்துகிறது என்று நம்புகிறார்கள். இந்தக் கல்வெட்டு 4 அடிக்கு 3 அடி (1.22 மீட்டருக்கு 0.91 மீ) என்ற அளவில் காணப்படுகிறது.  

## குடிநீர்

1999 ஆம் ஆண்டு கவுஞ்சி கிராமத்தில் உள்ள ஒவ்வொரு தெருவிற்கும் தனித்தனி குழாய் இணைப்புடன் கூடிய குடிநீர் வசதியை பாலகேர்சு அறக்கட்டளை இந்த கிராமத்திற்கு நன்கொடையாக வழங்கியது.  

## சுகாதாரம்

1998 ஆம் ஆண்டு, சிறீ பாலா மருத்துவ மையம் பாலா கேர் அறக்கட்டளையால் இக்கிராமத்தில் திறக்கப்பட்டது.  

## கல்வி

கவுஞ்சியில் ஒரு தொடக்கப்பள்ளி, பஞ்சாயத்து ஒன்றிய நடுநிலைப்பள்ளி மற்றும் அரசு உயர்நிலைப்பள்ளி ஆகியவை உள்ளன. கவுஞ்சியில் தற்பொழுது  மேல்நிலைப் பள்ளிகளும் உள்ளன.
# ஆலிம்நகர்



<templatestyles src="Module:Infobox/styles.css"></templatestyles>  
**ஆலிம்நகர்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அக்கரைப்பற்று பிரதேச செயலாளர் பிரிவில் அமைந்துள்ளது. இது அக்கரைப்பற்றுக்கு மேற்கே சுமார் 25 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# வரைவு:தமிழ்நாடு அறிவியல் தொழில்நுட்ப மாநில மன்றம்


**தமிழ்நாடு அறிவியல் தொழில்நுட்ப மாநில மன்றம் /**  

தமிழ்நாடு அறிவியல் தொழில்நுட்ப மாநில மன்றம் 1984-ம் ஆண்டு தன்னாட்சி பெற்ற நிறுவனமாக தமிழக அரசால் நிறுவப்பட்டது. பல்கலைக்கழகங்கள், ஆய்வு நிறுவனங்கள் மற்றும் இதர நிறுவனங்களில் அறிவியல் தொழில்நுட்ப ஆய்வுகள் மேற்கொள்ள பல்வேறு திட்டங்களை நமது மன்றம் செயல்படுத்தி வருகிறது. இதன் முக்கிய நோக்கங்கள்:  

நமது மாநிலத்தின் வளர்ச்சி, குறிக்கோள்கள் இவற்றை நோக்கமாக கொண்டு அறிவியல் தொழில்நுட்ப வளர்ச்சியை ஏற்படுத்த தேவையான துறைகளை இனம் காணுதல், ஊரக மற்றும் பின்தங்கிய மக்களின் வாழ்க்கை தரத்தை மேம்படுத்துதல்.  

தொழில்நுட்ப, அரசாங்க மற்றும் சட்ட ரீதியான கொள்கைகள் நமது குறிக்கோள்களுக்கும், கொள்கைகளுக்கும் தேவையான ஆலோசனைகளை நமது அரசாங்கத்திற்கு வழங்குதல் : முக்கியமாக கல்வி சுகாதாரம் மற்றும் மனித வளம் போன்ற துறைகளில் மனித ஆற்றலை மேம்படுத்துவது மற்றும் இதன் மூலம் அறிவியல் ரீதியாக இயற்கை வளங்களை பேணுதல்.  

அரசாங்கம், அறிவியல் தொழில்நுட்ப ஆய்வு நிறுவனங்கள், தொழிற்சாலைகள் மற்றும் வேளாண் நிறுவனங்கள் இடையே நல்ல முறையில் இணைப்பை ஏற்படுத்துவது மற்றும் பேணுதல்.  

நமது பல்கலைக்கழகங்கள், அறிவியல் ஆய்வு நிறுவனங்கள், தமிழ்நாடு அறிவியல் கழகம் போன்ற பல்வேறு அமைப்புகள் மூலம் அறிவியல் தொழில்நுட்ப ஆய்வுகளை மேற்கொள்ள நிதியுதவி அளித்தல் மற்றும் ஒருங்கிணைத்தல்.  

அறிவியல் தொழில்நுட்ப பரவலாக்கத்தை கருத்தரங்குகள், விழிப்புணர்வு நிகழ்வுகள், கண்காட்சிகள் போன்ற நிகழ்வுகள் மூலமாக பொதுமக்கள் மற்றும் இதர தரப்பினரிடையே விழிப்புணர்வை ஏற்படுத்துதல்.  

நமது மன்றத்தின் திட்டங்கள் மற்றும் செயல்பாடுகள் அனைத்தும்  
குறிப்பிட்ட பகுதிகள் சார்ந்த பிரச்சனைகளுக்கு அறிவியல் தொழில்நுட்பம் மூலம் தீர்வு காணுதல்.  
வேலைவாய்ப்பை உருவாக்குதல் மற்றும் சுயவேலைவாய்ப்புகளை ஏற்படுத்துதல்.  
மக்களிடையே அறிவியல் மனப்பாங்கினை ஏற்படுத்துதல்.  

போன்ற இலக்கினை அடையும் வண்ணம் வடிவமைக்கப் பட்டுள்ளது. அறிவியல் தொழில்நுட்ப திட்டங்கள் குறித்த சுருக்கமான விவரங்கள் கீழே கொடுக்கப்பட்டுள்ளது.  

## மன்றம்

அறிவியல் தொழில்நுட்பம் சார்ந்த பெயல்பாடுகளை ஊக்குவிக்கும் நோக்கத்தில் தமிழ்நாடு அறிவியல் தொழில்நுட்ப மாநில மன்றம் 31.3.1984 அன்று தமிழக அரசால் ஒரு தன்னாட்சி பெற்ற தலைமை நிறுவனமாக உருவாக்கப்பட்டுள்ளது  

அறிவியல் தொழில்நுட்ப மனித ஆற்றலை பெருக்குதல்.
# மண்டிபள்ளி ராம்பிரசாத் ரெட்டி



**மண்டிபள்ளி ராம்பிரசாத் ரெட்டி** (*Mandipalli Ramprasad Reddy*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 2021 ஆம் ஆண்டு முதல் இவர் தெலுங்கு தேசம் கட்சியின் உறுப்பினராக உள்ளார். 2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ராயச்சோட்டி சட்டமன்றத் தொகுதியில் போட்டியிட்டு வெற்றி பெற்றார். தற்போது ஆந்திரப் பிரதேச அரசாங்கத்தின் அமைச்சரவையில் அமைச்சராக உள்ளார்.
# வரைவு:மிதப்பு அழுத்தம்



**மிதப்பு அழுத்தம் / Buoyancy Pressure**  

## வரையறை

மிதப்பு என்பது ஒரு பொருள் (அல்லது கலக்காத திரவத்தின் ஒரு துளி) அதிக அடர்த்தி கொண்ட திரவத்தில் மூழ்கும்போது மிதக்கும் அல்லது உயரும் போக்காகும். இரண்டு கலக்காத திரவங்கள் (எண்ணெய் மற்றும் நீர்) ஒன்றாக நிகழும் இடத்தில், அவை ஒரு மிதப்பு அழுத்தத்தை உருவாக்குகின்றன, இது இரண்டு திரவங்களுக்கும் குறைந்த அடர்த்தியான திரவ நெடுவரிசையின் நீளத்திற்கும் இடையிலான அடர்த்தி வேறுபாட்டைப் பொறுத்தது.
# வரைவு:பூஜ்ஜியப் பிழை



**பூஜ்ஜியப் பிழை / Zero Error**  

இது ஒரு முறையான பிழை, அதாவது இது ஒரு குறிப்பிட்ட வழியில் அளவீடுகளை தொடர்ந்து பாதிக்கிறது, இதனால் கவனிக்கப்படாவிட்டால் தவறான முடிவுகளுக்கு வழிவகுக்கும்.  

அளவிடப்படும் அளவு இல்லாதபோது அல்லது பூஜ்ஜியமாக அமைக்கப்பட்டபோது ஒரு அளவிடும் கருவி பூஜ்ஜிய வாசிப்பைக் காட்டாதபோது பூஜ்ஜியப் பிழை ஏற்படுகிறது.
# வரைவு:வெற்றிட வெற்றிட இடம்



வெற்றிட வெற்றிட இடம் / Voidspace void space  

"வெற்றிட வெற்றிட இடம்" என்பது வானியலில் உள்ள அண்ட வெற்றிடங்கள், அணுக்கள் நகரும் வெற்று இடம் பற்றிய தத்துவார்த்த யோசனை, பொருட்களில் உள்ள இடைவெளிகள், புதிய நுண்ணறிவுகளை அனுமதிக்கும் வெறுமையின் ஆன்மீகக் கருத்து மற்றும் விளையாட்டு, AI அமைப்பு அல்லது ஊடாடும் கலை விழா போன்ற Voidspace அல்லது Void Space என பெயரிடப்பட்ட பல்வேறு திட்டங்கள் அல்லது வணிகங்கள் உள்ளிட்ட பல்வேறு கருத்துக்களைக் குறிக்கிறது.
# வரைவு:நடுநிலை சமநிலை



**நடுநிலை சமநிலை / Neutral Equilibrium**  

நடுநிலை சமநிலை என்பது ஒரு பொருள் அதன் அசல் நிலையில் இருந்து சிறிது இடம்பெயர்ந்தாலும் சமநிலையில் இருக்கும் ஒரு சமநிலை நிலையைக் குறிக்கிறது. இதன் பொருள், பொருள் நகர்த்தப்பட்டால், அது அதன் அசல் நிலைக்குத் திரும்பாது அல்லது சாய்ந்துவிடாது; மாறாக, அது ஒரு புதிய நிலையில் நிலைபெறும். இந்தக் கருத்து, வெவ்வேறு சமநிலை நிலைகளின் நிலைத்தன்மையைக் காட்சிப்படுத்த உதவும் ஆற்றல் வரைபடங்களுடனும், ஒரு பொருள் நிலைத்தன்மையைப் பராமரிக்கும் நிலைமைகளைத் தீர்மானிக்கும் ஈர்ப்பு மைய பகுப்பாய்வுடனும் நெருக்கமாக இணைகிறது.
# ருத்ரா (திரைப்படம்)



**ருத்ரா** *(Rudhra)* என்பது திரைப்பட இயக்குனர் சசி மோகன் இயக்கத்தில் 1991 ஆம் ஆண்டு வெளியான ஒரு இந்திய தமிழ் மொழி திரைப்படமாகும். இதில் கே. பாக்யராஜ்,கௌதமி, லட்சுமி மற்றும் மன்சூர் அலி கான் ஆகியோர் நடித்துள்ளனர். 1991 ஆம் ஆண்டு தீபாவளிக்கு வெளியான திரைப்படங்களில் இதுவும் ஒன்றாகும். படத்தின் வங்கி கொள்ளை காட்சிகள் அமெரிக்க திரைப்படமான குவிக் சேஞ்சில் (1990) , பிரெஞ்சு திரைப்படமான நிகிதா ஆகிய திரைப்படங்களைப் போன்ற ஆவலைத் தூண்டும் கட்சியமைப்புகளைக் கொண்டிருந்தது.  

## நடிகர் மற்றும் நடிகைகள்

| கலைஞர்கள் | கதாப்பாத்திரம் |
| --- | --- |
| கே. பாக்யராஜ் | மதுரையாக |
| கௌதமி | ருத்ராவாக |
| லட்சுமி | டிஎஸ்பி லலிதாவாக |
| மன்சூர் அலி கான் | மாயாண்டியாக |
| செந்தாமரை | ஊழல்வாதியாக,
டிஎஸ்பி |
| டெல்லி கணேஷ் | காவல்துறை துணை ஆணையர் சுந்தரராஜனாக |
| நளினிகாந்த் | காவல்துறை உதவி ஆணையர் மோகனாக |
| டி. எஸ். இராகவேந்திரா | ருத்ராவின் தந்தை கோபாலாக |
| டைப்பிஸ்ட் கோபு | வங்கி மூத்த மேலாளராக |
| கமலா காமேஷ் | ருத்ராவின் பக்கத்து வீட்டுக்காரராக |
| மேஜர் சுந்தர்ராஜன் | நீதிபதியாக (சிறப்புத் தோற்றம்) |
# இசங்கனிச்சீமை



<templatestyles src="Module:Infobox/styles.css"></templatestyles>  
**இசங்கனிச்சீமை** அல்லது **இசங்கனிச்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அக்கரைப்பற்று பிரதேச செயலாளர் பிரிவில் அமைந்துள்ளது. இது அக்கரைப்பற்றுக்கு மேற்கே சுமார் 8 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# நாகப்பட்டினம் எண்ணெய் சுத்திகரிப்பு ஆலை

**நாகப்பட்டினம் பாறை எண்ணெய் சுத்திகரிப்பு ஆலை** அல்லது காவேரி படுகை பாறை எண்ணெய் சுத்திகரிப்பு ஆலை (*Nagapattnam Refinery*)இதன் பணி பாறை எண்ணெய்யை சுத்திகரிப்பதாகும். இது இந்தியன் ஆயில் கார்பரேசனுக்கு சொந்தமான இரண்டாவது ஆலை ஆகும். இதன் முதலாவது ஆலை சென்னை எண்ணெய் சுத்திகரிப்பு ஆலை ஆகும். இது காவேரி ஆற்றின் வடிநிலமான நாகப்பட்டினத்தில் அமைந்துள்ளது.1993ஆம் ஆண்டின் துவக்கத்தில் ஆண்டிற்கு 0.5.மில்லியன் மெட்ரிக் டன்கள் பெட்ரோலிய கச்சா எண்ணெயை சுத்திகரிப்பு செய்தது.  

2002ஆம் ஆண்டு முதல் ஆண்டிலிருந்து இந்த ஆலை 1 மில்லியன் மெட்ரிக் டன் கச்சா எண்ணெயை சுத்திகரிப்பு செய்கிறது. 1996ஆம் ஆண்டு முதல் திரவ பெட்ரோலிய வாயு உற்பத்தி செய்யும் ஆலை நிறுவப்பட்டது.  
## இதனையும் காண்க
- பாறை எண்ணெய்
# மணலி எண்ணெய் சுத்திகரிப்பு ஆலை

**மணலி எண்ணெய் சுத்திகரிப்பு ஆலை** (*Manali Refinery*), தமிழ்நாட்டின் மணலியில் செயல்படும் பாறை எண்ணெய்யை சுத்திகரிக்கும் ஆலை ஆகும். இது சென்னை எண்ணெய் சுத்திகரிப்பு ஆலையால் 1969ஆம் ஆண்டு முதல் நிறுவப்பட்டு நிர்வகிக்கப்படுகிறது. இவ்வாலை ஆண்டிற்கு 10.5 மில்லியன் டன் பாறை எண்ணெய்யை சுத்திகரித்து, பெட்ரோல், டீசல், மண்ணெண்ணெய், வானூர்திகளுக்கான எரிபொருள் மற்றும் திரவ பெட்ரோலிய வாயு போன்ற பெட்ரோலியப் பொருட்கள் உற்பத்தி செய்கிறது.இவ்வாலை ஆண்டிற்கு 10.5 மெட்ரிக் டன் பெட்ரோலியப் பொருட்களை உற்பத்தி செய்கிறது  
## இதனையும் காண்க
- நாகப்பட்டினம் எண்ணெய் சுத்திகரிப்பு ஆலை
# பட்டாம்பி - 42



**பட்டாம்பி - 42** *(PTB 42), வேளாண் பெயர்; **சுவர்ண மோடன்** (Suvarnamodan),* எனப்படும் இந்த நெல் வகை, **ARC - 11775** நெல் இரகத்திலிருந்து மீள் தேர்வு முறையில் உருவாக்கப்பட்ட இது, ஒரு புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1978 ஆம் ஆண்டு வெளியிட்ட இந்த நெல் இரத்தை பொதுவாக **சுவர்ண மோடன்** எனும் வேளாண் பெயரில் அழைக்கப்படுகிறது.  

## பின்னணி
குறுகிய கால அளவில் அறுவடைக்கு தயாராகும் இந்த நெல் வகை, 110 - 115 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, வெள்ளை நிறமாகும். வறண்ட விதைப்பு நிலைமைகளுக்கு ஏற்ற இதன் நெற்பயிர், நடுத்தர உயரம் கொண்டதாகும். பெரும்பாலான பூச்சிகள் மற்றும் நோய்களுக்கு மிதமான எதிர்ப்புத் திறன் கொண்டது எனவும் கருதப்படுகிறது.
# திக்பாய் எண்ணெய் சுத்திகரிப்பு ஆலை


**திக்பாய் எண்ணெய் சுத்திகரிப்பு ஆலை** (*Digboi Oil Refinery*) என்பது பிரித்தானிய இந்தியாவின் ஆட்சியின் போது, 1901ஆம் ஆண்டில் அசாம் எண்ணெய் நிறுவனத்தால், அசாம் மாநிலத்தின் வடகிழக்கில் உள்ள தின்சுகியா மாவட்டத்தில் உள்ள திக்பாய் எனுமிடத்தில் நிறுவப்பட்ட முதல் பாறை எண்ணெய் சுத்திகரிப்பு ஆலை ஆகும். இதுவே ஆசியாவின் முதல் எண்ணெய் சுத்திகரிப்பு ஆலை ஆகும். இந்திய விடுதலைக்குப் பின் இவ்வாலையை இந்தியன் ஆயில் கார்பரேசன் 1981ஆம் ஆண்டு முதல் ஏற்று நடத்துகிறது.  

துவக்கத்தில் திக்பாய் எண்ணெய் சுத்திகரிப்பு ஆலையிலிருந்து இந்தியன் ஆயில் கார்பரேசன். ஆண்டிற்கு 0.5 மில்லியன் டன் பாறை எண்ணெயை சுத்திகரித்து, பெட்ரேலியப் பொருட்களை உற்பத்தி செய்தது. 1996ஆம் ஆண்டில் ஆலையை நவீனப்படுத்திய பிறகு ஆண்டிற்கு 0.65 மில்லியன் டன் பாறை எண்ணெயை சுத்திகரிக்கும் திறன் பெற்றது. இவ்வாலை 1999ஆம் ஆண்டு முதல் ஆண்டிற்கு 1,70,,000 டன் கற்கரி உற்பத்தி செய்யத் துவங்கியது.2003 ஆம் ஆண்டில் இவ்வாலை *நுண்படிக மெழுகு* உற்பத்தி செய்யதற்கான ஆலையை நிறுவியது. 2023ஆம் ஆண்டில் 740 கோடி ரூபாய் செலவழித்து இவ்வாலையை நவீனப்படுத்திய பிறகு ஆண்டிற்கு 1 மில்லியன் டன் பெட்ரேலியப் பொருட்களை உற்பத்தி செய்கிறது.  

இவ்வாலை 2002ஆம் ஆண்டில் டீசலில் உள்ள கந்தகம் மற்றும் நைட்ரஜனை நீக்கும் *ஹைட்ரோ சுத்திகரிப்பான்* (UOP hydrotreater ) அலகை நிறுவியது.  

இரண்டாம் உலகப் போரின் போது இவ்வாலை நாள் ஒன்றுக்கு 7,000 பீப்பாய் பெட்ரோலியப் பொருட்களை உற்பத்தி செய்தது. இரண்டாம் உலகப் போருக்குப் பின் இவ்வாலையின் உற்பத்தி கனிசமாக குறையத் தொடங்கியது. எனவே திக்பாய் பகுதியில் 1,000க்கும் மேற்பட்ட எண்ணெய் கிணறுகள் தோண்டப்பட்டது. தற்போது பெட்ரோலியப் பொருட்கலின் உற்பத்தி நாள் ஒன்றுக்கு 240 பீப்பாய்களாக குறைந்துள்ளது.  
## வரலாறு
பிரித்தானியப் பொறியாளர்களால் திக்பாயில் 1889ஆம் ஆண்டில் பாறை எண்ணெய் கண்டுபிடிக்கப்பட்டது. 11 டிசம்பர் 1901 அன்று திக்பாயில் அசாம் எண்ணெய் நிறுவனம் பாறை எண்ணெய் சுத்திகரிப்பு ஆலையை நிறுவியது.இதுவே ஆசியாவின் முதல் எண்ணெய் சுத்திகரிப்பு ஆலை ஆகும். இந்திய விடுதலைக்குப் பின்னர் 1984ஆம் ஆண்டில் இவ்வாலையை இந்தியன் ஆயில் கார்பரேசன் ஏற்று நடத்துகிறது.
# காரன்வாலிசு துறைமுகம்



**காரன்வாலிசு துறைமுகம்** (*Port Cornwallis*) என்பது இந்தியாவின் ஆளுகைக்குட்பட்ட வடக்கு அந்தமான் தீவின் வடகிழக்கு கடற்கரைப் பகுதியிக் ராஸ் தீவில் அமைந்துள்ள ஒரு துறைமுகமாகும்.  
இந்தத் துறைமுகம் அருகே உள்ள ஏரியல் விரிகுடாவின் நுழைவாயிலில் போபுங் மலையின் உச்சியில் 1973 ஆம் ஆண்டில் கட்டப்பட்ட கலங்கரை விளக்கம் உள்ளது.
# அம்மானிப்பட்டு



**அம்மானிப்பட்டு** (*Ammanippattu*) என்பது தமிழ்நாட்டின் புதுக்கோட்டை மாவட்டத்தில் கறம்பக்குடி ஊராட்சி ஒன்றியத்தில் அமைந்துள்ள ஒரு அழகிய கிராமமாகும். இது பண்டைய சோழ நாட்டில் இருந்த சிற்றரசான 'அம்புநாடு' ஒன்பது குப்பத்தில் ஒன்றான  **'அம்மானிப்பட்டு**' என்ற குறுநில நாடக செயல்பட்டு வந்தது என்பது வரலாறு. இந்த நாட்டின் நாட்டுக்கோயிலாக அருள்மிகு மலையாத்தாளம்மன் இன்று வரை புகழ்மிக்க வழிபாட்டு தலமாக செயல்பட்டு வருகின்றது.  

## அமைவிடம்
இந்த ஊரானது மாவட்ட தலைநகரான புதுக்கோட்டையிலிருந்து 40 கிலோமீட்டர் தொலைவிலும், கறம்பக்குடியில் இருந்து 3 கிலோமீட்டர் தொலைவிலும், மாநிலத் தலைநகரான சென்னையில் இருந்து 366 கிலோமீட்டர் தொலைவிலும் உள்ளது.  

## கோயில்கள்

#### **அருள்மிகு மலையாத்தாளம்மன் கோயில்**
அருள்மிகு மலையாததாளம்மன் கோயில் பண்டைய சோழ சிற்றரசான அம்புநாட்டைச் சேர்ந்த குறுநில நாடான அம்மானிப்பட்டின் ( இன்றைய அம்மானிப்பட்டு கிராமம் ) நாட்டுக்கோயிலாகும். இக்கோயில் பண்டைய காலங்களில் காலிங்கராயர் மற்றும் அடையவளைஞ்சார் ஆகியோரால் கண்டறியப்பட்டு ஆலயம் எழுப்பப்பட்டு இன்று முதல் அம்மானிப்பட்டு நாட்டார்கள், பூசாரிகளால் நிர்வகிக்கப்பட்டு, பொதுமக்களின் வழிபாட்டு தலமாக செயல்பட்டு வருகின்றது. இந்த சிறப்புமிக்க சன்னதியில் ஏழு கன்னிகைகளில் ஒன்றான மலையாத்தாள் அம்மன் கிராம தேவதையாக குடிகொண்டு அருள்பாலித்து வருகின்றாள். மேலும் **விநாயகர்** மற்றும் **பரிவார தெய்வங்களும்** குடிகொண்டு காத்து வருகின்றன. இதன் திருவிழா வருடந்தோறும் வைகாசி மாதம் முதல் வாரத்தில் திங்கள் முதல் வெள்ளி வரை நடைபெறும். முன்னதாக முந்தைய வாரத்தில் காப்பு கட்டுதல் விழா விமரிசையாக நடைபெறும்.  
| 1 | அருள்மிகு பனையடி கருப்பு சுவாமி |  |
| --- | --- | --- |
| 2 | அருள்மிகு சன்னாசியய்யா சுவாமி |  |
| 3 | அருள்மிகு பெரமரய்யா  சுவாமி |  |
| 4 | அருள்மிகு தூண்டி கருப்பு  சுவாமி |  |
| 5 | அருள்மிகு ஆகாச வீரப்பையா சுவாமி |  |
| 6 | அருள்மிகு அத்தபுழுங்கள் கருப்பு  சுவாமி |  |
| 7 | அருள்மிகு வீரப்பையா சுவாமி |  |
| 8 | அருள்மிகு வடக்கு பார்த்த கருப்பு சுவாமி |  |
| 9 | அருள்மிகு பத்தரகாளியம்மன் |  |
| 10 | அருள்மிகு சேமக்காளியம்மன் |  |
| 11 | அருள்மிகு காப்புமுனியய்யா சுவாமி |  |
| 12 | அருள்மிகு கொம்புக்காரன் சுவாமி |  |
| 13 | அருள்மிகு கோவில்வீட்டு கொல்லிமலை கருப்பு சுவாமி | } |

#### வடுவுச்சி அம்மன் கோயில்

#### **உருமரய்யா சுவாமி கோயில்  **
# இயற்பியல் பற்றிய பெயின்மான் விரிவுரைகள்



***இயற்பியல் பற்றிய பெயின்மான் விரிவுரைகள்*** (*The Feynman Lectures on Physics*, த பெயின்மன் லெக்செர்ஸ் ஒன் பிசிக்ஸ்) என்பது நோபல் பரிசுபெற்ற ரிச்சர்டு பெயின்மனின் விரிவுரைகளின் தொகுப்பாகி வெளிவந்த இயற்பியல் பாடநூல் ஆகும். ரிச்சர்டு பெயின்மன் விளக்கமளிப்பதில் சிறந்தவர் ("The Great Explainer") என சிலவேளைகளில் விளிக்கப்பட்டவர். இதில் இடம்பெற்ற விரிவுரைகள் 1961-1964 காலப்பகுதியில் கலிபோர்னியா தொழில்நுட்பக் கழக இளங்கலை மாணவர்களுக்கு அளிக்கப்பட்டவை. இந்த நூலினை பெயின்மானோடு சேர்ந்து ரொபேர்ட் பி. லெயிட்டனும் மத்தியூ சாண்ட்சும் எழுதியுள்ளனர்.  

நேச்சர் இதழில் 2013 ஆம் ஆண்டில் பிரசுரிக்கப்பட்ட ஆய்வுரையில் இந்த நூல், "ஆர்வத்தோடும் உட்டெளிவோடும் அளிக்கப்பட்ட எளிமையும் அழகும் ஐக்கியமும்" என விபரிக்கப்படுகிறது.  

## விளக்கம்
இந்த நூலில் மூன்று தொகுதிகள் உள்ளன. முதல் தொகுதியானது இயக்கவியல், கதிர்வீச்சு மற்றும் வெப்பத்தில் கவனம் செலுத்துகிறது. இத்தொகுதியில் சார்பியல் விளைவுகளும் அடங்கும். இரண்டாவது தொகுதியானது மின்காந்தவியல் மற்றும் பருப்பொருள் பற்றிய விரிவுரைகளை உள்ளடக்கியது. மூன்றாவது தொகுதியானது குவாண்டம் இயக்கவியல் பற்றியது. எடுத்துக்காட்டாக, இரட்டை-பிளவு சோதனையானது எவ்வாறு குவாண்டம இயக்கவியலின் அத்தியாவசிய அம்சங்களை நிரூபிக்கிறது என்பது பற்றிய உள்ளடக்கத்தைக் கூறலாம். கணிதத்திற்கும் இயற்பியலுக்கும் இடையிலான உறவு மற்றும் பிற அறிவியல்களுடன் இயற்பியலின் உறவு பற்றிய அத்தியாயங்களும் இந்த நூலில் இடம்பெற்றுள்ளன.  

2013 ஆம் ஆண்டில் த பெயின்மன் லெக்செர்ஸ் வலைத்தளத்தோடு இணைந்து கலிபோர்னியா தொழில்நுட்பக் கழகமானது இந்த நூலை அவ்வலைத்தளத்தில் இலவசமாக வெளியிட்டது.
# திஸ் டிவைடட் ஐலாண்ட்


**இந்தப் பிளவுபட்ட தீவு: வாழ்க்கை, இறப்பு, இலங்கைப் போர்** (*This Divided Island: Life, Death, and the Sri Lankan War*) என்பது இந்திய எழுத்தாளரும் பத்திரிகையாளருமான சமந்த் சுப்பிரமணியன் எழுதிய ஒரு நூலாகும். இது ஈழப் போர் குறித்து அபுனைவாக எழுதப்பட்டுள்ளது.  

இலங்கை அரசுக்கும் இலங்கைத் தமிழர்களுக்கும் இடையிலான பிரிவினை மோதலை சித்தரித்ததற்காக இந்த நூல் நேர்மறையான விமர்சனங்களைப் பெற்றது. இந்தப் புத்தகம் சாமுவேல் ஜான்சன் பரிசுக்கும் ராயல் சொசைட்டி ஆஃப் லிட்டரேச்சரின் ஒன்டாட்ஜே பரிசுக்கும் பரிந்துரைக்கப்பட்டது. *தி கார்டியனில்* எழுதிய வில்லியம் தால்ரிம்பில், ஈழப் போரின் வேதனைகளின் குறிப்பிடத்தக்க மற்றும் நெகிழ்ச்சியான சித்தரிப்பு என்றும், இது "அரசாங்கம் திணிக்கும் மறதிக்கு எதிராக ஒரு சிறந்த இலக்கிய நினைவுச்சின்னமாக நிற்கும்" என்றும் கூறினார்.
# தாலக்கரை போசளர் கல்வெட்டு

தாலக்கரை என்னும் ஊர் திருப்பூர் மாவட்டம், தாராபுரம் என்னும் ஊரில் போசளர் (ஹோசாளர்) கல்வெட்டு ஒன்றை இந்திய தொல்லியல் நிறுவனம் கண்டுபிடித்துள்ளது. இந்த நிறுவனத்தின் இயக்குநர் நாராயணசாமி இது பற்றிச் சில கருத்துகளைத் தெரிவித்துள்ளார்.  

இந்தக் கல்வெட்டு திருவிளையாட்டக் கல்லில் உள்ளது.  

திருவிளையாட்டம் என்பது வைணவக் கோயில்களுக்கு அளிக்கப்படும் நிலக்கொடை. இந்தக் கொடையைக் குறிப்பிட்டு அந்த நிலத்தில் இந்தக் கல் ஊன்றப்படும். இதற்குத் ‘திருவாழிக்கல்’ என்று பெயர். ஆழி என்பது திருமாலின் சக்கரம்.  

போசள பேரரசர்களில் ஒருவன் மூன்றாம் வீரவல்லாளன். இவனது 35ஆம் ஆட்சியாண்டில் (13ஆம் நூற்றாண்டு) இந்தக் கொடை வழங்கப்பட்டதாக இந்தக் கல்வெட்டு கூறுகிறது.  

நடப்பட்ட இந்த நில அடையாளக் கல்லின் மேல் பக்கத்தில் தொடங்கி, தூண்கல்லின் நான்கு பக்கங்களிலும் எழுத்துக்கள் உள்ளன.  

## மேற்கோள்
# குதுமங்களூர்



**குதுமங்களூர்** (*Kudumangalore*) என்ற கிராமம் இந்தியாவின் தென் மாநிலமான கர்நாடகாவின் குடகு மாவட்டத்தில் உள்ள குசால் நகர் வட்டத்தில் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி குதுமங்களூர் கிராமத்தின் மொத்த மக்கள் தொகை 8252 ஆகும். இம்மக்கள் தொகையில் ஆண்களின் எண்ணிக்கை 4209 ஆகவும், பெண்களின் எண்ணிக்கை 4043 ஆகவும் இருந்தது.
# சாலாக் திங்கி இஆர்எல் நிலையம்


**சாலாக் திங்கி இஆர்எல் நிலையம்** (ஆங்கிலம்: *Salak Tinggi ERL Station*; மலாய்: *Stesen ERL Salak Tinggi*) என்பது மலேசியா, சிலாங்கூர், சிப்பாங், சாலாக் திங்கி நகர்ப்புற பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் விரைவுத் தொடருந்து இணைப்பு *(Express Rail Link)* மூலமாக இயக்கப்படுகிறது.  

பண்டார் சாலாக் திங்கி மற்றும் அதன் சுற்றியுள்ள பகுதிகளிலிருந்து கோலாலம்பூர் பன்னாட்டு வானூர்தி நிலையம் மற்றும் கோலாலம்பூர் நகர மையத்திற்கு பயணிக்கும் பயணிகளுக்கு இந்த நிலையத்தில் உள்ள பல மாடி ஊர்திகள் நிறுத்துமிடம் சேவை செய்கின்றது.  

விரைவுத் தொடருந்து இணைப்பு எனும் **இஆர்எல்** இணைப்பு **புத்ராஜெயா** & **சைபர்ஜெயா** எனும் இரண்டு வழித்தடங்களான கேஎல்ஐஏ விரைவுத் தொடருந்து மற்றும் கேஎல்ஐஏ போக்குவரத்து மூலமாகவும் சேவை வழங்குகிறது  

## கேஎல்ஐஏ போக்குவரத்து
**கேஎல்ஐஏ போக்குவரத்து** அல்லது **கோலாலம்பூர் பன்னாட்டு வானூர்தி நிலைய கேஎல்ஐஏ போக்குவரத்து** (*KLIA Transit*) என்பது மலேசியா, கோலாலம்பூர், கோலாலம்பூர் பன்னாட்டு வானூர்தி நிலையத்திற்குச் சேவை செய்யும் தொடருந்து சேவை ஆகும்.  

இது கோலாலம்பூரின் முக்கியத் தொடருந்து நிலையமான கோலாலம்பூர் சென்ட்ரலில் இருந்து கோலாலம்பூர் பன்னாட்டு வானூர்தி நிலையத்தின் கேஎல்ஐஏ T1 *(KLIA T1)* மற்றும் கேஎல்ஐஏ T2 *(KLIA T2)* நிலையங்களுக்குச் சேவை செய்கிறது.  

இந்த கேஎல்ஐஏ போக்குவரத்துச் சேவை, கேஎல்ஐஏ விரைவுத் தொடருந்துச் சேவையின் அதே வழித்தடங்களையும் பகிர்ந்து கொள்கின்றது. இந்த வழித்தடம் விரைவுத் தொடருந்து இணைப்பு *(Express Rail Link Sdn. Bhd) (ERL)* மூலம் இயக்கப்படுகிறது.  

## சாலாக் திங்கி
சாலாக் திங்கி (*Salak Tinggi*) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு சிறு நகரம்.  

கோலாலம்பூர் பன்னாட்டு வானூர்தி நிலையத்தில் இருந்து 13 கி.மீ.; மற்றும் கோலாலம்பூர் மாநகரில் இருந்து 53 கி.மீ.; சிரம்பான் மாநகரில் இருந்து 37 கி.மீ. தொலைவில் உள்ளது. வானூர்தி நிலையத்திற்கு அருகாமையில் இருப்பதால், **சாலாக் திங்கி** நகரத்தை ‘வானூர்தி நிலைய நகரம்’ *(Airport City)* என்றும் அழைப்பது உண்டு.  

இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையத்திற்கு செல்லும் வழியில் உள்ளது. சிப்பாங் மாவட்டத்தின் நிர்வாக மையம் இந்த நகரில்தான் அமைக்கப்பட்டு உள்ளது.  

1970-ஆம் ஆண்டுகளில் சாலாக் திங்கி நகரம் ஓர் ஒதுக்குப் புறமான கிராமமாக இருந்தது. நிறைய ரப்பர் தோட்டங்கள் இருந்தன. அது ஒரு காட்டுப் பகுதியில் இருந்ததால் மக்கள் நடமாட்டம் மிகவும் குறைவாகவே இருந்தது.  

## பேருந்து சேவைகள்
| இஸ்மார்ட் சிலாங்கூர் | கோலாலம்பூர் பன்னாட்டு வானூர்தி நிலையம் முனையம் 1 & 2 | தாமான் சரோஜா | **சாலாக் திங்கி இஆர்எல்** | 1 மணிநேரம் | 06:00 - 22:00 |
| --- | --- | --- | --- | --- | --- |
| ரேபிட் கேஎல் | **சாலாக் திங்கி இஆர்எல் நிலையம்** | சாலாக் திங்கி இஆர்எல் நிலையம் | பண்டார் பாரு சாலாக் திங்கி ⇌ மலேசிய தேசிய இளைஞர் உயர் திறன் நிறுவனம் (IKTBN) சிப்பாங் | 06:00 - 23:00 |  |

## காட்சியகம்
**சாலாக் திங்கி இஆர்எல் நிலையம் (27 நவம்பர் 2021)**
# டி. அதிவீரபாண்டியன்

**டி. அதிவீரபாண்டியன்** (*T. Athiveerapandian*, 1966 - 2025) என்பவர் தமிழக ஓவியர்களுள் ஒருவர். இவர் அரூப கலைபாணி ஓவியங்களை வரைவதில் வல்லுநர். இவர் பன்னாட்டு கலை அரங்கில் கவனம் பெற்ற தமிழக ஓவியர்களில் ஒருவராவார். குறிப்பாக நெய்தல் நிலக் காட்சிகளை ஓவியங்களாக வரைந்ததற்காக அறியப்படுகிறார்.  

## வாழ்க்கை வரலாறு
அதிவீரபாண்டியன் 1966 சனவரி 15 ஆம் நாள் சென்னை, இராயபுரத்தில் பிறந்து வளர்ந்தார். கடல்சார்ந்த பகுதியில் பிறந்தாலும், இவரது தாயார் மீனவச் சிறுவர்களுடன் பழக அனுமதிக்காமல் வீட்டிலேயே வைத்திருந்தார். பொதுவுடமைவாதியான இவரது தந்தை துறைமுகத் தொழிலாளர் சங்கச் செயலாளராக இருந்தார். இதனால் வீட்டில் சோவியத் இதழ்களும், நூல்களும் இருந்தன. எனவே சிறுவயதிலிருந்தே வாசிப்பதும், வரைவதும் இவரது பொழுது போக்காக இருந்தது.  

இவரின் அண்ணன் மணவாளன் கடல்சார் பொறியியல் படித்து, கப்பலில் பணிக்குச் சேர்ந்தார். இவருக்கு ஓவியத்தில் ஆர்வமிருந்ததால், வெளிநாட்டுப் பயணங்களின்போது அங்கு கிடைக்கும் உயர்தர வண்ணங்களை வாங்கி அனுப்புவார். இராயபுரம் புனித பீட்டர் பள்ளியில் இவர் பயின்றபோது இவரது ஓவிய ஆசிரியராக இருந்த பீட்டர் இவரது ஓவிய ஆர்வத்தை ஊக்கப்படுத்தினார். பள்ளி இறுதித்தேர்வில் அதிவீரபாண்டியன் தோல்வியடைந்தார். 1984 இல் சென்னை ஓவியக் கல்லூரியில் பட்டயப் படிப்பில் மாணவராகச் சேர்ந்தார். 1998 ஆம் ஆண்டு அதே கல்லூரியில் ஓவியத்தில் முதுகலைப் பட்டம் பெற்றார்.  

இவர் துவக்கத்தில் கல்லூரியில் தத்ரூபமான ஓவியங்களை வரைவதில் ஈடுபாடு கொண்டிருந்தார். கல்லூரியில் இவரின் சக மூத்த மாணவரான நடேஷ் வரைந்த *அரூப மியூரல்* ஓவியங்கள் அதிவீரபாண்டியனை வெகுவாக கவந்தன. அதன் பிறகு இவர் அரூப ஓவியங்களைத் தீட்டத் தொடங்கினார். இவரது ஓவியங்களின் கண்காட்சி பல நகரங்களில் நடத்தப்பட்டுள்ளன.  

## விருதுகள்
- மனிதவள அமைச்சகத்தின் ஜூனியர் பெல்லோசிப் (1992-1994 )
- இந்திய அரசு மற்றும் மூத்த ஆராய்ச்சி மானிய பெல்லோசிப் 92011-2013 )
- தமிழ்நாடு அரசு அகாதமி விருது (1997, 1990)
- பிராந்திய ஓவியத்திற்கான லலித் கலா அகாடமி விருது (1992)
- ஆராய்ச்சி மானிய விருது (1990-1991)
# பட்டாம்பி - 40



**பட்டாம்பி - 40** *(PTB 40), வேளாண் பெயர்; **சபரி** (Sabari), முன்மொழிவு எண்; (IET 2236)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1974 ஆம் ஆண்டு வெளியிட்ட இந்த நெல் இரத்தை பொதுவாக **சபரி** எனும் வேளாண் பெயரில் அழைக்கப்படுகிறது.  

## பின்னணி
நடுத்தரக் கால அளவில் அறுவடைக்கு தயாராகும் இந்த நெல் வகை, 130 - 135 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த சிவப்பு நிறமாகும். மேலும் இதன் நெற்பயிர், இலையுறை கருகல் நோயால் பாதிக்கப்படக்கூடியது எனக் கருதப்படுகிறது.
# பினா


**பினா** (*Bina*) (formerly known as *Bina-Etawa* or *Etawa*), இந்தியாவின் மத்தியப் பிரதேச மாநிலத்தில் சாகர் மாவட்டத்தில் அமைந்த நகராட்சியுடன் கூடிய நகரம் ஆகும். இந்நகரத்திற்கு அருகே பாயும் பினா ஆற்றினை ஒட்டி இதற்கு பினா நகரம் பெயரிடப்பட்டது. இது மாவட்டத் தலைமையிடமான சாகர் நகரத்திற்கு வடமேற்கே 73.7 கிலோமீட்டர் தொலைவிலும், மாநிலத் தலைநகர் போபால் நகரத்திற்கு வடகிழக்கே 158 கிலோமீட்டர் தொலைவிலும் உள்ளது.  

## பொருளாதாரம்
இந்நகரத்தில் பாரத்-ஓமன் நாட்டின் கூட்டிணைப்பில் இயங்கும் பினா எண்ணெய் சுத்திகரிப்பு ஆலை ஆண்டிற்கு 7.8 மில்லியன் டன் பெட்ரோலியப் பொருட்களை உற்பத்தி செய்கிறது . ஜெ பி குழுமத்தின் 1,200 மெகா வாட் மின்சாரம் உற்பத்தி திறன் கொண்ட அனல் மின் நிலையம் உள்ளது.பினா பகுதியின் கோதுமை விளைவிப்பதுடன், வேளாண் கருவிகளை உற்பத்தி செய்யும் ஆலைகளைக் கொண்டது.  

## புவியியல்
இந்நகரத்தைச் சுற்றி பினா ஆறு உள்ளிட்ட 5 ஆறுகள் பாய்கிறது. அவைகள்:  
- மோட்டிச்சூர் ஆறு
- பேட்வா ஆறு
- நாராயணி ஆறு
- சிலா ஆறு

பண்டைய ஏரண் நகரம் அருகே பினா நகரம் உள்ளது.பினா நகரம் போபால் மற்றும் ஜான்சி நகரங்களுக்கு இடையே அமைந்துள்ளது.  
இந்நகரத்தின் நீர் ஆதாரங்கள் பினா ஆறு மற்றும் பேட்வா ஆறுகள் ஆகும்.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 12,356 குடியிருப்புகள் கொண்ட பினா நகரத்தின் மக்கள் தொகை 64,529 ஆகும். அதில் ஆண்கள் 33,577 மற்றும் 30,952 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% வீதம் உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். சராசரி எழுத்தறிவு 88.9%. ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 14,438 மற்றும் 587 ஆக உள்ளனர். இந்து சமயத்தினர் 85.01%, இசுலாமியர் 7.03%, சமணர்கள் 5.94%, கிறித்தவர்கள் 0.99%, சீக்கியர்கள் 0.83% மற்றும் பிற சமயத்தினர் 0.20% வீதம் உள்ளனர்.  
## போக்குவரத்து
ஆறு நடைமேடைகள் கொண்ட பினா சந்திப்பு தொடருந்து நிலையம் கீழ்கண்ட நகரங்களை இருப்புப்பாதைகளுடன் இணைக்கிறது.  
- ஜான்சி - குவாலியர்-ஆக்ரா-மதுரா, தில்லி
- விதிஷா, போபால், இடார்சி, பேதுல்- நாக்பூர்
- சாகர்-கட்னி-ஷடோல்-பிலாஸ்பூர் (சத்தீஸ்கர்)
- அசோக் நகர்-குணா-பரண்-கோட்டா
# பட்டாம்பி - 35



**பட்டாம்பி - 35** *(PTB 35), வேளாண் பெயர்; **அன்னபூர்ணா** (Annapoorna)*, எனப்படும் இந்த நெல் வகை, ஒரு புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1966 ஆம் ஆண்டு வெளியிட்ட இந்த நெல் இரத்தை பொதுவாக **அன்னபூர்ணா** எனும் வேளாண் பெயரில் அழைக்கப்படுகிறது.  

## பின்னணி
மிகக் குறுகிய கால அளவில் அறுவடைக்கு தயாராகும் இந்த நெல் வகை, 95 - 100 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குறுகிய மற்றும் தடித்த சிவப்பு நிறமாகும். நேரடி விதைப்புக்கு ஏற்ற இந்நெல் இரகம், குலைநோய், இலையுறை கருகல் நோய் மற்றும் பழுப்பு நிறத் தத்துப்பூச்சிக்கு எளிதில் பாதிக்கக்கூடியது, மேலும் முதல் மற்றும் மூன்றாம் பயிர் பருவங்களுக்கு ஏற்றது என கூறப்படுகிறது.
# பினா ஆறு


**பினா ஆறு** (*Bina River*), இந்தியாவின் மத்தியப் பிரதேசம் மாநிலத்தில் பாயும் பேட்வா ஆற்றின் துணை ஆறு ஆகும். பேட்வா ஆறு யமுனை ஆற்றின் துணை ஆறு ஆகும்.  
## தோற்றம்
பினா ஆறு விந்திய மலைத்தொடர்களில் உற்பத்தி ஆகி ராய்சேன் மாவட்டத்தில் உள்ள கைரத்கஞ்ச், பேகம்கஞ்ச், ரகத்கஞ்ச், குராய் மற்றும் சாகர் மாவட்டத்தின் ஏரண் மற்றும் பினா நகரங்களின் வழியாக பாய்ந்து, இறுதியாக பேட்வா ஆற்றுடன் கலக்கிறது.
# வாடிநார்



**வாடிநார்** (*Vadinar*), இந்தியாவின் குஜராத் மாநிலத்தின் கச்சு வளைகுடாவில் உள்ள தேவபூமி துவாரகை மாவட்டத்தில் உள்ள ஒரு சிற்றூர் ஆகும். வாடிநாரில் *நயாரா எனர்ஜி* நிறுவனத்தின், இந்தியாவின் இரண்டாவது பெரிய பாறை எண்ணெய் சுத்திகரிப்பு ஆலை உள்ளது.மேலும் வாடிநாரில் ரிலையன்ஸ் இன்டஸ்ட்ரீஸ் மற்றும் எஸ்ஸார் குழுமத்தின் பாறை எண்ணெய் சுத்திகரிப்பு ஆலைகள் உள்ளது. மேலும் வாடிநாரில் பாரத்-ஓமன் கூட்டுறவில் இயங்கும் எண்ணெய் சுத்திகரிப்பு ஆலை உள்ளது. வாடிநாரில் உப்பு தயாரிக்கும் உப்பளங்கள் அதிகம் உள்ளது.  
## துறைமுகம்
வாடிநார் அருகே கண்ட்லா துறைமுகம் உள்ளது. 25 செப்டம்பர் 2017 அன்று இதன் பெயரை *தீனதயாள் உபாத்தியாயா துறைமுகம்* எனப்பெயர் மாற்றம் செய்யப்பட்டுள்ளது.  
## போக்குவரத்து
வாடிநார் சிற்றூருக்கு 47 கிலோமீட்டர் தொலைவில் உள்ள ஜாம்நகரில் வானூர்தி நிலையம் மற்றும் தொடருந்து நிலையம் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி வாடிநார் சிற்றூரின் மொத்த மக்கள் தொகை 8,946 ஆகும்.
# தமிழ்நாடு வனவியல் பயிற்சிக் கல்லூரி


**தமிழ்நாடு வனவியல் பயிற்சிக் கல்லூரி** ஆனது 1912 ஆம் ஆண்டு அப்போதைய மெட்ராஸ் பிரெசிடெண்சி அரசாங்கத்தால் சென்னை வனக் கல்லூரியாக தொடங்கப்பட்டது. கோயம்புத்தூர் வனப் பாதுகாவலராக இருந்த எஃப். ஏ. லாட்ஜ் என்பவர், இந்தக் கல்லூரி கோவையில் நிறுவுவதற்குக் காரணமாக இருந்தார். 2012 ஆம் ஆண்டு TNFA நூற்றாண்டு கொண்டாடியது. பல்வேறு மாநிலங்கள் மற்றும் நாடுகளை சார்ந்த 2,000 இற்கும் மேற்பட்ட வனச் சரக அலுவர்களுக்கு பயிற்சி அளித்த பயிற்சியகமாக ஒரு பெரிய வரலாற்றையும் புகழையும் பெற்றது.  

இது, தமிழ்நாடு வன உயிர் பயற்சியகம் கட்டுப்பாட்டில் உள்ளது. மேலும், இது 1961 ஆண்டு ஒருங்கிணைந்த வனவியல் பயிற்சிப் பள்ளியாக தொடங்கப்பட்டது. 1987 ஆண்டு தமிழ்நாடு வனவியல் கல்லூரி ஆக தரம் உயர்த்தப்பட்டது. 2005 ஆண்டு வனவியல் பயிற்சிக் கல்லூரி என்று பெயர் மாற்றம் செய்யப்பட்டது.
# அனுகிரகா சமூக அறிவியல் கல்லூரி


**அனுகிரகா சமூக அறிவியல் கல்லூரிி** (*Anugraha Institute of Social Sciences*) என்பது இந்தியாவின், தமிழ்நாட்டின், திண்டுக்கல்லில் அமைந்துள்ள ஒரு சுயநிதி, இருபாலர் கலைக் கல்லூரி ஆகும்.  

## வரலாறு
அனுக்கிரகா சமூக அறிவியல் கல்லூரி 2010ஆம் கல்வியாண்டு முதல் (அரசாணை 225 / 2010) செயல்படுகிறது. இக்கல்லூரி கல்லூரி மதுரை பல்கலைக்கழக இணைவுபெற்றது. அனுக்கிரகா அறக்கட்டளையின் கீழ் பதிவு செய்யப்பட்டுள்ளது. "கல்வி மூலம் மனித ஆற்றல்களையும் வளங்களையும் மேம்படுத்துவதன் மூலம் சிறந்த எதிர்காலத்தை உருவாக்கும் தொலைநோக்குப் பார்வையுடன் நிறுவனம் தொடங்கப்பட்டுள்ளது.  

## இருப்பிடம்
அனுகிரகா சமூக அறிவியல் கல்லூரி திண்டுக்கல்-நத்தம் சாலையில் அமைந்துள்ளது.
# லயோலா தொழினுட்பப் பள்ளி



**லயோலா தொழினுட்பப் பள்ளி** (*Loyola Tech School*) என்பது தமிழ்நாட்டின், திண்டுக்கல்லில் அமைந்துள்ள ஒரு சுயநிதி இருபாலர் பள்ளியாகும்.  

## வரலாறு
இப்பள்ளி 2025 ஆம் ஆண்டு திறக்கப்பட்டது. பள்ளி துவக்கப்பட்ட முதல் ஆண்டில், பள்ளியானது நடுவண் இடைநிலைக் கல்வி வாரியம் இணைவுபெற்றது.  

## இருப்பிடம்
இக்கல்லூரி கரூர் சாலையில் அமைந்துள்ளது.
# சமந்த் சுப்பிரமணியன்

**சமந்த் சுப்பிரமணியன்** (*Samanth Subramanian*) என்பவர் இலண்டனை தளமாகக் கொண்ட ஒரு இந்திய எழுத்தாளரும், பத்திரிகையாளரும் ஆவார். சுகேது மேத்தாவுக்குப் பிறகு அபுனைவுக்கு இந்த மதிப்புமிக்க விருதுக்கு பரிந்துரைக்கப்பட்ட இரண்டாவது இந்திய எழுத்தாளர் என்ற பெருமையைப் பெற்றார். *தி கார்டியனில்* எழுதிய வில்லியம் டால்ரிம்பிள், போர் வேதனைகளின் குறிப்பிடத்தக்க, நெகிழ்ச்சியான சித்தரிப்பு என்று இந்த நூலைக் குறிப்பிட்டார். இது "அரசாங்கத்தால் திணிக்க முற்படும் மறதிக்கு எதிராக ஒரு சிறந்த இலக்கிய நினைவுச்சின்னமாக நிற்கும்" என்றார்.  

இவரது மூன்றாவது பெரிய படைப்பான, *எ டாமிடேட்டட் கேரக்டர்: தி ராடிகல் சூன்ஸ் அண்ட் ரெஸ்ட்லெஸ் பாலிடிக்ஸ் ஜே. பி. எஸ் ஹால்டேன்* (2019) என்பது ஜே. பி. எஸ் ஹால்டேனின் வாழ்க்கை வரலாறு ஆகும். இந்தப் புத்தகம் *தி நியூயார்க் டைம்ஸ் பத்திரிகையால்* *2020 ஆம் ஆண்டின் 100 குறிப்பிடத்தக்க புத்தகங்களில்* ஒன்றாகத் தேர்ந்தெடுக்கப்பட்டது.  

இவரது கட்டுரைகள் சிங்கப்பூரில் நில மீட்பு முதல் தமிழ் புனைகதை வரை பல்வேறு தலைப்புகளை உள்ளடக்கியது.  

இவர் *ப்ளூம்பெர்க் பிசினஸ் வீக்கிற்காக* புதிய தனிமங்களின் தொகுப்பு பற்றி எழுதினார்.  

2024 ஏப்ரலில், இந்தியப் பொதுத் தேர்தலுக்கு முன்னதாக, இராகுல் காந்தியின் இந்திய ஒற்றுமைப் பயணம், இந்திய ஒற்றுமை நீதிப் பயணம் மற்றும் பிற தலைப்புகளை உள்ளடக்கிய இராகுல் காந்தியின் சுயவிவரத்தை *தி நியூயார்க் டைம்ஸ் இதழில்* சுப்பிரமணியன் எழுதினார்.
# கி. ஆறுமுகம்



**கி. ஆறுமுகம்** (*K. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் திருக்கச்சூர் கிராமத்தினைச் சேர்ந்தவர். இளநிலை அறிவியல் பட்டம் பெற்றுள்ள ஆறுமுகம் பாட்டாளி மக்கள் கட்சியினைச் சார்ந்த இவர், 2001, 2006ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் செங்கல்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001

### 2006
# பெ. வாசுதேவன்



**பெ. வாசுதேவன்** (*P. Vasudevan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் செய்யூர் வட்டம் பெருமாள்சேரி கிராமத்தினைச் சேர்ந்தவர். பத்தாம் வகுப்பு வரை படித்துள்ள வாசுதேவன் அனைத்திந்திய அண்ணா திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுராந்தகம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இத்தேர்தலில் இவர் 57,610 வாக்குகள் பெற்று தனக்கு அடுத்தபடியாக 45,916 வாக்குகள் பெற்ற திமுக வேட்பாளர் எஸ். டி. உக்கம்சந்தை 11,604 வாக்குகள் வித்தியாசத்தில் தோற்கடித்தார்.  

## தேர்தல் செயல்பாடு
### 2001
# மிர்சாபூர் மணிக்கூண்டு



**மிர்சாபூர் மணிக்கூண்டு** (*Mirzapur Clock Tower*) இந்திய மாநிலமான உத்தரப் பிரதேசத்தில் உள்ள மிர்சாபூரில் அமைந்துள்ள ஒரு பாரம்பரியக் கட்டடம் ஆகும். நேர்த்தியான சிற்ப வேலைப்பாடுகளால் இது அலங்கரிக்கப்பட்டுள்ளது. 1000 கிலோ எடையுள்ள உலோகக் கலவையால் ஆக்கப்பட்ட மணியுடன் கூடிய கடிகாரமும் கோபுரத்தின் மேல் 20 அடி நீள ஊசலும் தொங்கவிடப்பட்டுள்ளது. இலண்டனின் மியர்சு சுடான் வங்கி நிறுவனம் 1866 ஆம் ஆண்டில் இக்கடிகாரத்தை உருவாக்கியது. மணிக்கூண்டு கோபுரம் 1891 ஆம் ஆண்டில் நிறுவப்பட்டது.  

## முக்கியத்துவம்
இந்திய சீர் நேரம் மிர்சாபூரில் உள்ள மிர்சாபூர் மணிக்கூண்டு கோபுரத்தில் வரும் 82.5 டிகிரி கிழக்கு தீர்க்கரேகையிலிருந்து கணக்கிடப்படுகிறது. இந்த கடிகார கோபுரம் மிர்சாபூர் காந்தா கர் என்று பிரபலமாக அறியப்படுகிறது.
# புத்த கிருஷ்ண சைதன்யா ரெட்டி



**புத்த கிருஷ்ண சைதன்யா ரெட்டி** (*Putha Krishna Chaitanya Reddy*) இந்தியாவின் ஆந்திரப் பிரதேசத்தைச் சேர்ந்த அரசியல்வாதி ஆவார். இவர் கடப்பா மாவட்டத்தில் உள்ள கமலாபுரம் சட்டமன்றத் தொகுதியின் சட்டமன்ற உறுப்பினர் ஆவார். தெலுங்கு தேசம் கட்சியைப் பிரதிநிதித்துவப்படுத்துகிறார். 2024-ஆம் ஆண்டில் நடைபெற்ற ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.  

## இளமையும் கல்வியும்
ரெட்டி ஆந்திராவில் கமலாபுரத்தைச் சேர்ந்தவர். இவருடைய தந்தை பூதா நரசிம்ம ரெட்டி கமலாபுரம் சட்டமன்றத் தொகுதியில் 2004 முதல் 2019 வரை நான்கு முறை தெலுங்கு தேசம் கட்சி சார்பில் சட்டமன்றத் தேர்தலில் போட்டியிட்டுத் தோல்வியடைந்தார். இங்கிலாந்தின் மிடில்செக்ஸ் பல்கலைக்கழகத்தில் 2005-இல் தகவல் மற்றும் தொழினுட்பத்தில், ரெட்டி முதுநிலை அறிவியல் பட்டம் பெற்றுள்ளார்.
# இராச்சரிக்கம்


**இராச்சரிக்கம்** (*Racharikam*) என்பது சுரேஷ் லங்காலபள்ளி இயக்கத்தில் 2025-இல் வெளியான தெலுங்கு மொழி அரசியல் நாடகத் திரைப்படம் ஆகும். இத்திரைப்படத்தில் விஜய் சங்கர், வருண் சந்தேஷ் மற்றும் அப்சரா ராணி ஆகியோர் முக்கிய வேடங்களில் நடித்துள்ளனர்.  

இப்படம் ஜனவரி 31,2025 அன்று வெளியிடப்பட்டது.  

## கதை
1980களில் இராச்சகொண்டா என்னும் இடத்தில் நடப்பதாக அமைக்கப்பட்டுள்ள இந்தப் படத்தின் கதை அரசியல் மேலாதிக்கத்தைப் பெற விரும்பும் சகோதரர்களான பார்கவி மற்றும் விவேக் ரெட்டி ஆகியோரைச் சுற்றி வருகிறது. அவர்களின் பயணம் மன சக்தி கட்சியைச் சேர்ந்த இளைஞர் தலைவரான சிவாவுடன் குறுக்கிடுகிறது.  

இப்படத்திற்கு இசையமைப்பாளர் வேங்கி இசையமைத்துள்ளார்.  

## வெளியீடும் வரவேற்பும்
*இராச்சரிக்கம்* முதலில் 2025,பிப்ரவரி 1 அன்று வெளியிட திட்டமிடப்பட்டது. ஆனால் ஒரு நாள் முன்னதாக ஜனவரி 31,2025 அன்று வெளியிடப்பட்டது.  

தி ஹான்ஸ் இந்தியா என்ற ஆங்கில இதழ் படத்திற்கு 5 க்கு 3 மதிப்பீட்டைக் கொடுத்து, “*ராச்சரிக்கம்* வலுவான நடிப்பு மற்றும் ஈர்க்கக்கூடிய கதைசொல்லலுடன் நன்கு வடிவமைக்கப்பட்ட அரசியல் த்ரில்லர்” என்று எழுதியது. *ஓடிடிபிளே* கலவையான விமர்சனத்தைத் தந்தது.
# ஆல்டோ மசோலா

**ஆல்டோ மசோலா** (*Aldo Massola*) என்பவர் இத்தாலிய-ஆசுத்திரேலிய மானுடவியலாளர் ஆவார். 1910 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். 1954 ஆம் ஆண்டு முதல் 1964 ஆம் ஆண்டு வரை மெல்போர்னில் உள்ள விக்டோரியா தேசிய அருங்காட்சியகத்தின் காப்பாளராக இருந்தார். தனது தனிப்பட்ட வாழ்க்கையில் ஊழலை முறியடித்து பழங்குடி விக்டோரியர்களைப் பற்றி பல செல்வாக்குமிக்க புத்தகங்களை எழுதினார்.  

இவரது பணி மாற்றப்பட்டு புதுப்பிக்கப்பட்டாலும், இந்தத் துறையில் இவரது முன்னோடி படிப்புகள் காரணமாக முக்கியமானவராகக் கருதப்பட்டார். புஞ்சில் குகை: தென்கிழக்கு ஆத்திரேலியப் பழங்குடியினரின் கட்டுக்கதைகள், புராணங்கள் மற்றும் மூடநம்பிக்கைகள் (1968); பழங்குடி விக்டோரியாவுக்கான பயணம் (1970); விக்டோரியாவில் உள்ள பழங்குடி தொண்டு நிலையங்கள் (1970) மற்றும் தென்கிழக்கு ஆத்திரேலியாவின் பழங்குடியினர் அவர்கள் இருந்தபடி (1971) என்பன இவர் எழுதி வெளியிட்ட புத்தகங்களாகும்.  

1975 ஆம் ஆண்டு சூலை மாதம் 6 ஆம் தேதியன்று காலமானார்.
# ஆரி ஆவ்தோர்ன்

**ஆரி ஆவ்தோர்ன்** (*Harry Hawthorn*) என்பவர் கனடிய மானிடவியலாளரும் ஓர் அருங்காட்சியக கண்காணிப்பாளரும் ஆவார். 1910 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். பிரித்தானிய கொலம்பியாவின் கடலோர முதல் நாடுகளுடன் இணைந்து பணியாற்றியதற்காக இவர் நன்கு அறியப்பட்டார்.  

நியூசிலாந்தின் வெலிங்டன் நகரத்தின் யோசியா என்றி ஆவ்தோர்ன் மற்றும் என்றிட்டா லூயிசா ஆன்சன் தம்பதியருக்கு ஆரி ஆவ்தோர்ன் மகனாகப் பிறந்தார்.  

இரண்டு முறை திருமணம் செய்து கொண்டார். முதலில் ஐலீன் என்ற பெண்ணை திருமணம் செய்தார். பின்னர் ஆட்ரி என்ற பெண்ணை திருமணம் செய்தார். ஆரி ஆவ்தோர்ன் ஆட்ரி தம்பதிக்கு இரண்டு குழந்தைகள் இருந்தனர்.  

விக்டோரியா பல்கலைக்கழகக் கல்லூரியில் இளம் அறிவியல் மற்றும் முதுநிலை அறிவியல் பட்டங்களைப் பெற்றார். பின்னர் ஆக்லாந்து பல்கலைக்கழகக் கல்லூரியில் இளங்கலைப் பட்டம் பெற்றார். இப்பட்டங்கள் நியூசிலாந்து பல்கலைக்கழகத்தால் வழங்கப்பட்டன. யேல் பல்கலைக்கழகத்தில் முனைவர் பட்டம் பெற்றார்.  

2006 ஆம் ஆண்டு சூலை மாதம் 29 ஆம் தேதியன்று காலமானார்.  

## வெளியீடுகள்
- “தி மாவோரி: பண்பாடு பற்றிய ஓர் ஆய்வு” (1944)

- “பொலிவியாவின் டிடிகாக்கா ஏரி பீடபூமியின் ஐமாரா இந்தியர்கள்” (பெர்னார்டு இயோசப் சீகல் மற்றும் ரஃபேல் பட்டாய் ஆகியோருடன்) (1947)

- “பிரிட்டிசு கொலம்பியாவின் டௌகோபர்கள்” (1955)

- “பண்பாட்டு பரிணாமம் அல்லது பண்பாட்டு மாற்றம்: பாலினீசியாவின் வழக்கு” (சிரில் எசு. பெல்சாவுடன்) 1957

- “பிரிட்டிசு கொலம்பியாவின் இந்தியர்கள்” (1958)

- “கனடாவின் சமகால இந்தியர்கள் பற்றிய ஓர் ஆய்வு” (1966)
# வரைவு:குரில்பா பாலம்



**குரில்பா பாலம்** (*Kurilpa Bridge*) முதலில் டேங்க் ஸ்ட்ரீட் பாலம் என்று அழைக்கப்பட்டது) ஆஸ்திரேலியாவின் குயின்ஸ்லாந்தில் உள்ள பிரிஸ்பேனில் உள்ள பிரிஸ்பேன் ஆற்றின் மீது A$63 மில்லியன் பாதசாரிகள் மற்றும் மிதிவண்டி பாலமாகும். இந்தப் பாலம் தெற்கு பிரிஸ்பேனில் உள்ள குரில்பா பாயிண்டை பிரிஸ்பேனின் மத்திய வணிக மாவட்டத்தில் உள்ள டேங்க் ஸ்ட்ரீட்டுடன் இணைக்கிறது. 2011 ஆம் ஆண்டில், உலக கட்டிடக்கலை விழாவில் இந்த பாலம் ஆண்டின் உலக போக்குவரத்து கட்டிடமாக மதிப்பிடப்பட்டது.  

பால்டர்ஸ்டோன் பாலத்தைக் கட்டினார் மற்றும் நிறுவனத்தின் வடிவமைப்புக் குழுவில் காக்ஸ் ரெய்னர் கட்டிடக் கலைஞர்கள் மற்றும் அருப் பொறியாளர்கள் அடங்குவர்.  

டிசம்பர் 12, 2007 அன்று தெற்கு பிரிஸ்பேனில் உள்ள குரில்பா பூங்காவில் புல்வெளி திருப்பும் விழா நடைபெற்றது. இந்த பாலம் அக்டோபர் 4, 2009 அன்று குயின்ஸ்லாந்து பிரதமர் அன்னா பிளை அவர்களால் திறக்கப்பட்டது.  
## கட்டமைப்பு

குரில்பா பாலம் உலகின் மிகப்பெரிய கலப்பின இழுவிசை பாலமாகும் .கிடைமட்ட ஸ்பார்கள் மட்டுமே இழுவிசை கொள்கைகளுக்கு இணங்குகின்றன. குரில்பா பாலம் என்பது சமச்சீர் இழுவிசை மற்றும் சுருக்க கூறுகளுக்கு இடையில் ஒரு சினெர்ஜியை உருவாக்கும் இழுவிசை கொள்கைகளை அடிப்படையாகக் கொண்ட பல-மாஸ்ட், கேபிள்-ஸ்டே கட்டமைப்பாகும், இது நம்பமுடியாத அளவிற்கு வலுவான ஒரு ஒளி அமைப்பை உருவாக்குகிறது...  

பால அமைப்பில் 18 கட்டமைப்பு எஃகு பால தளங்கள், 20 கட்டமைப்பு எஃகு மாஸ்ட்கள் மற்றும் 16 கிடைமட்ட ஸ்பார்கள் அல்லது சாதாரண மனிதர்களின் சொற்களில் கிடைமட்ட மாஸ்ட்கள் உள்ளன. 72 முன் தயாரிக்கப்பட்ட கான்கிரீட் தள அடுக்குகள் பிரதான பால தளத்தின் மீது அமர்ந்து எஃகு அமைப்புடன் இணைக்கப்பட்டு, இன்-சிட்டு கான்கிரீட் தையல் ஊற்றுகளால் ஒன்றாக இணைக்கப்பட்டுள்ளன. சிக்கலான கேபிளிங் அமைப்பில் 80 பிரதான கால்வனேற்றப்பட்ட ஹெலிகல் ஸ்ட்ராண்ட் கேபிள்கள் மற்றும் சூப்பர்டூப்ளக்ஸ் ஸ்டெயின்லெஸ் ஸ்டீலால் செய்யப்பட்ட 252 டென்ஸ்கிரிட்டி கேபிள்கள் உள்ளன . இந்த கூறுகளை ஒன்றாக இணைப்பது திட்டத்தில் அதிக ஆபத்தாக இருந்தது, அங்கு ஒரு தனிமத்தின் பரிமாணத்தில் ஏதேனும் பிழை ஏற்பட்டால் திட்டத்தின் முக்கியமான பாதை நிறுத்தப்பட்டிருக்கும். பாலத்தின் மையத்தில் அதன் இறுதி நிலையில் அதன் திட்டமிடப்பட்ட செங்குத்து நிலையில் இருந்து 13 மிமீக்குள் மேல்கட்டமைப்பு இருந்தது.  

பாலம் ஒரு அதிநவீன LED விளக்கு அமைப்புடன் ஒளிரும், இது பல்வேறு லைட்டிங் விளைவுகளின் வரிசையை உருவாக்க திட்டமிடப்படலாம். லைட்டிங் உள்ளமைவுகளைப் பொறுத்து, தேவையான சக்தியில் 75%-100% சூரிய சக்தியால் வழங்கப்படுகிறது. . .  

## காட்சி கூடம்
# வாடிநார் எண்ணெய் சுத்திகரிப்பு ஆலை

**வாடிநார் எண்ணெய் சுத்திகரிப்பு ஆலை** (*Vadinar Refinery*), இந்தியாவின் குஜராத் மாநிலத்தில் உள்ள தேவபூமி துவாரகை மாவட்டத்தில் கச்சு வளைகுடாவில் உள்ள வாடிநார் சிற்றூரில் அமைந்த பாறை எண்ணெய் சுத்திகரிப்பு ஆலை ஆகும். எஸ்ஸார் எரிசக்தி நிறுவனத்தின் கீழ் செயல்படும் நயாரா எனர்ஜி நிறுவனத்திற்கு சொந்தமான வாடிநார் எண்ணெய் சுத்திகரிப்பு ஆலையை 2006ஆம் ஆண்டு முதல் செயல்படுகிறது. இவ்வாலை ஆண்டிற்கு 20 மில்லியன் டன்கள் (நாள் ஒன்றுக்கு 405,000 பீப்பாய்கள்) பெட்ரோல், டீசல் போன்ற பெட்ரோலியப் பொருட்களை உற்பத்தி செய்கிறது. இதுவே இந்தியாவின் இரண்டாவது பெரிய எண்ணெய் சுத்திகரிப்பு ஆலை ஆகும்.  

## தடை
நயாரா நிறுவனத்தின் வாடிநார் எண்ணெய் சுத்திகரிப்பு ஆலையிலிருந்து உற்பத்தி செய்யப்படும் பெட்ரோலியப் பொருட்கள் மீது ஐரோப்பிய ஒன்றியம் இறக்குமதிக்கு தடை செய்துள்ளது.  
## இதனையும் காண்க
- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- எஸ்ஸார் எரிசக்தி நிறுவனம்
# நயாரா எனர்ஜி

## நிறுவனம் மீதான தடைகள்
### சூலை 2025 – ஐரோப்பிய ஒன்றியத்தின் தடைகள்
நயாரா நிறுவனம் உருசியாவிடமிருந்து பாறை எண்ணெய்யை வாங்குவதால், 18 சூலை 2025 அன்று ஐரோப்பிய ஒன்றியம் நயாரா நிறுவனததின் பெட்ரோலியப் பொருட்களை வாங்குவதற்கு தடை விதித்தது.  
## இதனையும் காண்க
- எஸ்ஸார் குழுமம்
- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
# ஜாம்நகர் எண்ணெய் சுத்திகரிப்பு ஆலை



**ஜாம்நகர் எண்ணெய் சுத்திகரிப்பு ஆலை** (*Jamnagar Refinery*), ரிலையன்ஸ் இன்டஸ்ட்ரீஸ் நிறுவனத்தால் இந்தியாவின் குஜராத் மாநிலத்தின் ஜாம்நகர் மாவட்டத்தில் *மோதிகாவ்டி* எனும் ஊரில் பாறை எண்ணெய்யை சுத்திகரித்து, பெட்ரோலியப் பொருட்களை உற்பத்தி செய்யும் ஆலை ஆகும். 14 சூலை 1999 அன்று நிறுவப்பட்ட இவ்வாலை நாள் ஒன்றுக்கு பெட்ரோலியப் பொருட்களை உற்பத்தி செய்தது. இவ்வாலை விரிவாக்கம் செய்த பிறது, தற்போது நாள் ஒன்றுக்கு 1.4 மில்லியன் டன் பெட்ரோல், டீசல், மண்ணெய் போன்ற பெட்ரோலிய பொருட்களை உற்பத்தி செய்து உலகின் முதலிடத்தில் உள்ளது.  

## பசுமை இல்ல வாயுக்கள் வெளியேற்றம்
ஜாம்நகர் எண்ணெய் சுத்திகரிப்பு ஆலை, பசுமை இல்ல வாயுக்களை வெளிற்றுவதில் முதலிடத்தில் உள்ளது. 2022ஆம் ஆண்டில் கிடைத்த தரவுகளின்படி, இவ்வாலை, 19.76 மில்லியன் டன் அளவிற்கு பசுமை இல்ல வாயுகிக்களை வளிமண்டலத்தில் வெளியிட்டுள்ளது.  

## இதனையும் காண்க
- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
# தலைஞாயிறு - 1



**தலைஞாயிறு - 1** *(TNR 1), பரம்பரைப் பெயர்; **திருத்துறைப்பூண்டி கார்** (Thiruthuraipoondikar)* எனப்படும் இந்த நெல் வகை, நல்விதைத் தேர்வு முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தென்னிந்தியாவின் தமிழக நாகப்பட்டினம் மாவட்டம், வேதாரண்யம் வட்டத்தில் காவிரி கடைமடை பகுதியில் உள்ள, தலைஞாயிறு "ஆழ்நீர் ஆராய்ச்சி நிலையம்" 1964 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.  

## பின்னணி
நீண்ட கால அளவில் அறுவடைக்கு தயாராகும் இந்த நெல் வகை, 140 - 145 நாட்களில் அறுவடைக்கு வரக்கூடியதாக கருதப்படுகிறது.நீர்ப்பாசனம் செய்யப்படும் தாழ்வான நிலம், மற்றும் ஆழமான நீர் நிலைக்கு ஏற்ற இது, தமிழ்நாடு மற்றும் புதுச்சேரி பகுதிகளில் சாகுபடி செய்ய பரிந்துரைக்கப்படுகிறது. மேலும் நீண்ட தடித்த சிவப்பு "ஆழநீர் நெற்பயிர்" அல்லது "ஆழ நீர் நெல் சாகுபடி" என பொதுவாக கூறப்படும் இந்நெல் இரக்கத்தின் அரிசி, நீண்ட மற்றும் தடித்த சிவப்பு நிறத்தில் காணப்படுகிறது.
# புனித சூசையப்பர் பள்ளி



**புனித சூசையப்பர் சி பி எஸ் இ பள்ளி** (*St.Joseph's CBSE School *) என்பது தமிழ்நாட்டின், திண்டுக்கல்லில் அமைந்துள்ள ஒரு சுயநிதி இருபாலர் பள்ளியாகும். ஆறாம் வகுப்பு முதல் இது பெண்கள் மட்டும் படிக்கும் பள்ளி.  

## வரலாறு
1983ஆம் ஆண்டு முதல் மே 2024 வரை மெட்ரிகுலேஷன் அங்கீகாரம் பெற்று செயல்பட்ட இப்பள்ளி 2024-2025 கல்வியாண்டில், நடுவண் இடைநிலைக் கல்வி வாரிய இணைவுபெற்றது.  

## இருப்பிடம்
இப்பள்ளி பழைய நீதி மன்றம் அருகில் அமைந்துள்ளது.
# கே. காயத்ரி தேவி



**கே. காயத்ரி தேவி** (*K. Gayathri Devi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் மதுராந்தகம் நகரைச் சேர்ந்தவர். மருத்துவரான காயத்ரி தேவி இந்திய தேசிய காங்கிரசு கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுராந்தகம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2006
# வார்ப்புரு:பதிமூன்றாவது சட்டமன்ற உறுப்பினர்கள்

<noinclude>  

## பயன்பாடு
Tamil Nadu Legislative Assembly "WHO'S WHO Twelfth Assembly 2006|பக்கம்=FOO}}  
Tamil Nadu Legislative Assembly "WHO'S WHO Twelfth Assembly 2006=FOO–FOO}}  

Optional parameters:  
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically

</noinclude>
# ஏழைகாத்த அம்மன் கோவில்

**ஏழைகாத்த அம்மன் கோயில்**, தமிழ்நாட்டின் மதுரை மாவட்டம், மேலூர் வட்டத்தில் உள்ள வெள்ளலூர் ஊராட்சியில் அமைந்த வெள்ளலூர் கிராமத்தில் குடிகொண்டுள்ள அம்மன் கோயில் ஆகும்.  
## திருவிழா
ஆண்டுதோறும் புரட்டாசி மாதத்தில் குறிப்பிட்ட நாளன்று நடைபெறும் ஏழைகாத்த அம்மன் கோயில் திருவிழாவின் போது வெள்ளலூர் மற்றும் அதனைச் சுற்றியுள்ள கிராம மக்கள் 15 நாள் நோன்பு இருந்து அம்மனை வழிபடுபவர். திருவிழாவின் போது 12 சிறுமிகளை தெய்வங்களாக தேர்ந்தெடுக்கப்பட்டு வழிபடுவது வழக்கம். நடுத்தர வயதுடைய பெண்கள் மதுக்கலயம் ஏந்தி வெள்ளலூர் ஏழைகாத்த மாரியம்மன் கோவிலிலிருந்து, 8 கிலோமீட்டர் தொலைவில் உள்ள கோவில்பட்டி கிராமத்தில் உள்ள பெரிய ஏழைகாத்த அம்மன் கோவிலுக்கு ஊர்வலமாக செல்வது வழக்கம். ஊர்வலத்தில் ஆண்கள், சிறுவர்கள் தங்கள் உடலில் வைக்கோலை பிரியைப் போர்த்திக் கொண்டும், முகத்தில் பல்வேறு வகையான முகமூடிகளை அணிந்து கொண்டும் நேர்த்திக்கடன் செலுத்துவர். பெண்கள் சிறிய பதுமைச் சிலைகளை ஏந்தியும், பூக்கூடைகளை சுமந்தும் ஊர்வலமாகச் சென்று அம்மனுக்கு நேர்த்திக்கடன் செலுத்துவர்.
# உலுகுல்லி



**உலுகுல்லி** (*Ulugulli*) என்பது இந்தியாவின் தென் மாநிலமான கருநாடகாவில் உள்ள ஒரு கிராமமாகும். இக் கிராமம் குடகு மாவட்டத்தில் சோமவாரப்பேட்டை வட்டத்தில் அமைந்துள்ளது.  

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, உலுகுல்லி கிராமத்தின் மக்கள் தொகை 7829ஆக இருந்தது. இம்மக்கள் தொகையில் 3859 ஆண்களும் 3970 பெண்களும் இருந்தனர். உலுகுல்லி ​​கிராமத்தில் 0-6 வயதுடைய குழந்தைகள் 851 பேர் இருந்தனர். கிராமத்தின் மொத்த மக்கள் தொகையில் இது 10.87% ஆகும். ​​கிராமத்தின் சராசரி பாலின விகிதம் 1029 ஆகும். கருநாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி உலுகுல்லி கிராமத்தின் குழந்தை பாலின விகிதம் 956 ஆகும். இதுவும் கருநாடக சராசரியான 948 என்பதை விட அதிகமாகும்.
# தாக்கேரி



**தாக்கேரி** (*Thakeri*) என்பது இந்திய மாநிலமான கர்நாடகாவின் குடகு மாவட்டத்தில் உள்ள ஒரு கிராமமாகும். இக்கிராமம் சோமவாரப்பேட்டையிலிருந்து சுமார் 9 கி.மீ தொலைவில் அமைந்துள்ளது. காப்பித் தோட்டத்திற்கும் பிற விவசாய நடவடிக்கைகளுக்கும் இந்த கிராமம் பிரபலமானதாகும்.  

## புவியியல்
. என்ற புவியியல் ஆள்கூறு அளவுகளில் கடல் மட்டத்திலிருந்து 1035 மீட்டர் (3396 அடிகள்) உயரத்தில் தாக்கேரி கிராமம் அமைந்துள்ளது.  

## பயிர்கள்
தாக்கேரி கிராமத்தில் வாழும் மக்களின் முக்கிய தொழில் விவசாயம் ஆகும். காப்பி சாகுபடி அதிக அளவில் மேற்கொள்ளப்பட்டு இங்கு காப்பி தோட்டங்கள் நிறைந்துள்ளன. இதைத் தவிர கருப்பு மிளகு, ஏலக்காய், வாழைப்பழம், இஞ்சி ஆகியவையும் தோட்டங்களில் வளர்க்கப்படுகின்றன. காப்பி தோட்டங்களில் நிழலுக்காக வளர்க்கப்படும் சில்வர் ஓக் மரங்கள் மரமாகவே விற்கப்படுகின்றன. இது தோட்டக்காரர்களுக்கு நல்ல வருவாயைப் பெற்று தருகிறது. ஆரஞ்சு, எலுமிச்சை மற்றும் இந்த குடும்பத்தின் பல வகை சிட்ரசு பழங்கள் இங்கு வளர்க்கப்படுகின்றன.  

## மொழிகள்
இங்கு வசிக்கும் பெரும்பாலான மக்கள் கன்னடர்களாக இருந்தாலும், குடகு மொழி, துளு, ஆங்கிலம், இந்தி மற்றும் தமிழ் போன்ற பிற மொழிகளையும் மக்கள் புரிந்துகொள்கிறார்கள்.
# யக்ஞசேனி


***யக்ஞசேனி: திரௌபதியின் கதை*** (*Yajnaseni: the story of Draupadi*) என்பது 1984 இல் பிரதிபா ராய் எழுதிய ஒடியா மொழி புதினமாகும். இதன் கதை *மகாபாரத* காவியத்தின் நாயகியான திரௌபதியை மையமாகக் கொண்டதாகும். *யக்ஞசேனி* என்ற பெயருக்கு நெருப்பிலிருந்து பிறந்தவள் என்று பொருளாகும். இந்தப் புத்தகம் ஆங்கிலம், இந்தி, மலையாளம், கன்னடம், மராத்தி, அசாமி, பெங்காலி, நேபாளி, ஹங்கேரியன் உள்ளிட்ட பல்வேறு மொழிகளில் மொழிபெயர்க்கப்பட்டுள்ளது. இதை தமிழில் இரா. பாலச்சந்திரன் *திரௌபதியின் கதை* என்ற பெயரில் மொழிபெயர்த்துள்ளார்.  

இது நேபாளி மொழியில் சுமன் போக்ரெல் என்பவரால் நாடகமாக எழுதப்பட்டுள்ளது.  

இந்தப் புதினமானது கிருட்டிணனுக்கு திரௌபதி எழுதும் கடிதம் எழுதுவது போல உருவாக்கபட்டுள்ளது. புதினத்தில் திரௌபதி தன்னை முழுமையாக புரிந்தவராக கிருட்டிணனை மட்டும் நினைக்கிறாள். எனவே அவருக்கு கடிதம் எழுதுகிறாள். இதில் மகாபாரதத்தில் இல்லாத சில கற்பனை நிகழ்வுகளும், பாத்திரங்களும் இணைக்கப்பட்டுள்ளன.  

## விருதுகள்

- சரளா விருது, 1990
- மூர்த்திதேவி விருது, 1991
# சு. புகழேந்தி



**சு. புகழேந்தி** (*S. Pugazhenthi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் நெல்லிக்குப்பம் நகரைச் சேர்ந்தவர். முதுகலைப் பட்டம் பெற்றுள்ள புகழேந்தி திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுராந்தகம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# வார்ப்புரு:பதினைந்தாவது சட்டமன்ற உறுப்பினர்கள்

<noinclude>  

## பயன்பாடு
Tamil Nadu Legislative Assembly "WHO'S WHO 2016|பக்கம்=FOO}}  
Tamil Nadu Legislative Assembly "WHO'S WHO 2016=FOO–FOO}}  

Optional parameters:  
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically

</noinclude>
# ஆர். டி. அரசு



**ஆர். டி. அரசு** (*R. T. Arasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் இரும்பேடு கிராமத்தினைச் சேர்ந்தவர். பல் மருத்துவத்தில் இளநிலைப் பட்டம் பெற்றுள்ள அரசு திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செய்யூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016